Vo 20.000 deitschn Unternehma vom Deitschen Industrie- und Handelskammertag (DIHT) is Aschaffenburg auf Platz 3 da besten Wirtschaftsstandorte gwäit worn. Ois Standortstärken san "Nähe zum Kunden", "Verkehrsinfrastruktur", "Buidungseinrichtungen" und "Hochschulkooperationen" oogem. Aschaffenburg weist a guade Verkehrsanbindung üba de A3 auf, de tangential de Ståd im Nordn berührt und vo jedem Ort da Ståd in nur wenige Minutn üba drei Auffahrten erreicht wern ko. Da Rhein-Main Flughafen in Frankfurt is rund 30 Auto-Minuten entfernt - Frankfurt am Main is schnell mit'm Zug erreichbar. Es existiert a Binnenhafen. Textil Da Raum Aschaffenburg war oans da traditionellen Zentren da deitschn Textilindustrie. Zu Beginn vom 20. Jåhrhundert warn rund 35.000 Leit in da Region in dera Branche beschäftigt. De arme Bevölkerung im Spessart verdiant si damois mit Heimarbeit ois Zulieferer fia de Fabriken a dringend benötigtes Zubrot. Duach de Globalisierung und de Verlagerung vo lohnintensive Branchen in Billiglohnländer san in da Region vei Arbatsplätze in da Fertigung abbaut worn, de Unternehma san aba weitgehend no vor Ort und ziang überregional Kunden duach ihren Fabrikverkauf oo. Hoiz und Papier Bedingt duach den Hoizreichtum vom Spessart war Aschaffenburg traditionell aa Zentrum da Papierindustrie. De zwoa Werke da friaran Papierwerke Woidhof Aschaffenburg (PWA) ghern heit zua finnischen M-Real bzw. da schwedischen SCA. In den Betrieben wern Verpackungs- und Sanitärpapiere hergstellt. Anfang 2007 håt des Unternehma Pollmeier Massivholz auf dem Aschaffenburger Hafengelände (Bayernhafen) a neies Sägewerk in Betrieb gnumma, in dem 180 neie Arbatsplätze entstengan san. De Investitionssumme betragt rund 150 Millionen Euro. Des war da greßte industrielle Neibau in da Ståd seit 1954. De Ståd erwartet daduach Impulse fia Forstwirtschaft und Woidbesitz und aa de Schaffung weiterer Arbatsplätze bei Zulieferunternehma. Metall und Elektro Zwei groaße Werke da Automobilzulieferindustrie san in da Ståd Aschaffenburg ansässig, de in weltweit tätige Konzerne integriert san. Dazua kemman weiterne Zulieferer in da Ståd und in da Region. In Aschaffenburg is da Hauptsitz da Linde Material Handling GmbH, a 100prozentigen Tochter da KION Group, Wiesbaden, de weltweit zweigreßter Hersteller vo Gabelstaplern und andern Flurförderzeugen is. Weitere Zulieferer und Dienstleister aus da Fahrzeugbranche san in da Umgebung vo Aschaffenburg. Aa de Hochschui Aschaffenburg is in da Fahrzeugbranche engagiert. In da Region siedeln si aa vei Unternehma fia Mess- und Regeltechnik oo. An Bedeutung gewinnen de Unternehma fia Informationstechnologie und Softwareberatung. Bekannte ansässige Unternehma in Aschaffenburg und Umgebung san zum Beispui: DPD, Linde Material handling, Kaup, TRW, TAKATA Petri, Nintendo Deitschland, SCA, PSI, E-on Netz und Modler. Gesundheit Insgesamt gibt's im Stådgebiet vo Aschaffenburg üba 789 Krangahausbetten, de si auf drei Krankenhäuser verteilen (Klinikum Aschaffenburg "Am Hasenkopf", Hofgartenklinik, Frauenklinik am Ziaglberg). Es gibt 133 Fach- und 26 Allgemeinärzte, und aa 68 Zahnärzte und 38 Apotheken, de des Angebot vervollständigen. Soziales Obwoi zwoa Stådteile ois sozial schwächer gewertet wern, gelten de net ois soziale Brennpunkte. De Kriminalitätsrate is vergleichsweise gering und da verhoitnismäßig hoache Anteil an ausländischen Mitbürgern nur a Zahl in da Statistik, de si im Alltag net negativ auf des Zusammenlem auswirkt. De sozialen Unterschiede zwischn wirtschaftlich schwächeren und wirtschaftlich stärkeren Biargan treten kaum zu Tage. De Behörden arbeiten effizient und bürgerorientiert, was insbesondere Leit auffällt, de frisch in de Ståd zugezogen san. Fia äidare Leit gibt's in da Ståd sechs Alten- und Pflegeheime, de Platz fia 730 Bewohner bieten. Hinzu kemman 266 seniorengerechte Wohnungen und ca. 220 Möglichkeiten fia betreutes Wohnen in vier verschiedenen Einrichtungen. Informationen üba Beratungseinrichtungen, Behörden, Organisationen, Vereine und kirchliche Einrichtungen rund um den sozialen Bereich erhoitn Sie im Sozialnetz Aschaffenburg.